Uznesenie Krajského súdu Bratislava sp. zn. 9Sp/6/2015 z 5. 12. 2018
Uznesenie Krajského súdu Bratislava z 5. decembra 2018, sp. zn. 9Sp/6/2015, ECLI:SK:KSBA:2018:1015200174.1
Súd: Krajský súd Bratislava
Spisová značka: 9Sp/6/2015
ECLI: ECLI:SK:KSBA:2018:1015200174.1
Dátum vydania: 5. 12. 2018
Forma: Uznesenie
Text rozhodnutia
Súd: Krajský súd Bratislava Spisová značka: 9Sp/6/2015 Identifikačné číslo súdneho spisu: 1015200174 Dátum vydania rozhodnutia: 06. 12. 2018 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2018:1015200174.1 Uznesenie Krajský súd v Bratislave v právnej veci navrhovateľa: P.. B.. A. E., zastúpený AK MS s.r.o., Galandova 3, 811 06 Bratislava, proti odporcovi: Okresný úrad Senec, pozemkový a lesný odbor, Hurbanova 21, 903 01 Senec, o preskúmanie zákonnosti rozhodnutia odporcu č.j.: OU-SC-PLO/2014/2934-1/767/Ko zo dňa 03.12.2014, takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľ podal opravný prostriedok proti rozhodnutiu odporcu č.j.: OU-SC-PLO/2014/2934-1/767/ Ko zo dňa 03.12.2014, ktorým odporca rozhodol tak, že oprávnenej osobe sa nenavracia vlastníctvo a neposkytuje sa právo na náhradu za nehnuteľnosti nachádzajúce sa v katastrálnom území C., nakoľko nie sú splnené podmienky prechodu nehnuteľností na čsl. štát „v rozhodujúcom období“ v lehote od 25.02.1948 do 31.12.1989, niektorým zo spôsobov uvedeným v § 3 zákona č. 503/2003 Z.z. v znení neskorších predpisov. Podaním doručeným súdu dňa 28.11.2018 navrhovateľ oznámil, že odvolanie proti napadnutému rozhodnutiu odporcu berie späť v celom rozsahu a žiada konanie o preskúmaní rozhodnutia zastaviť a nepriznať žiadnej strane konania nárok na náhradu trov konania. Podľa § 492 ods. 1 zákona č. 162/2015 Z.z. Správneho súdneho poriadku konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd podľa § 250d ods. 3 v spojení s § 250h ods. 2 a § 250l ods. 2 zákona č. 99/1963 Z. z. Občianskeho súdneho poriadku (ďalej len „O.s.p.“) konanie zastavil. O trovách konania súd rozhodol podľa § 246c a § 146 ods. 1 písm. c/ O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1015200174.1 (dáta aktuálne k 12. 11. 2026). Záväzné je znenie zverejnené súdom.




